আচমকা গয়নার বাজারে ধস! সোনার দামে রেকর্ড পতন! কী কারণ?

ওয়েব ডেস্ক: দীপাবলি, ধনতেরাসে টানা উত্থানের পর এবার ধাক্কা খেল সোনার বাজার। মঙ্গলবার আন্তর্জাতিক বাজারে গত পাঁচ বছরের মধ্যে সর্বাধিক পতন দেখা গেল সোনার দামে (Gold Price Down)। মার্কিন সুদের হার কমানোর সম্ভাবনা ও নিরাপদ বিনিয়োগ হিসেবে সোনার প্রতি বাড়তি চাহিদার জেরে সোমবার রেকর্ড উচ্চতায় পৌঁছনোর পর, মঙ্গলবার মুনাফা তোলার প্রবণতায় ব্যাপক বিক্রির ফলে দাম তীব্রভাবে নিচে নেমে আসে।

মঙ্গলবার সকালে স্পট গোল্ডের দাম (Spot Gold Price) ৫.৫ শতাংশ হ্রাস পেয়ে প্রতি আউন্সে দাঁড়ায় ৪,১১৫.২৬ ডলার, যা এক সপ্তাহের মধ্যে সর্বনিম্ন। এমনকি ২০২০-র অগাস্টের পর এটি সোনার দামে একদিনে সবচেয়ে বড় পতন। অথচ গতকাল অর্থাৎ সোমবার সোনা পৌঁছেছিল রেকর্ড ৪,৩৮১.২১ ডলার প্রতি আউন্সে। ২০২৫ সালে এখনও পর্যন্ত সোনার দাম বেড়েছে প্রায় ৬০ শতাংশ।

আরও পড়ুন: ল্যুভর মিউজিয়ামে ডাকাতি, কলকাতা মিউজিয়ামে নিরাপত্তা কেমন?

কিন্তু আচমকা কেন সোনার দামে এতটা পতন? বিশেষজ্ঞদের মতে, মূলত ভূরাজনৈতিক অনিশ্চয়তা, অর্থনৈতিক অস্থিরতা, সুদের হার কমার সম্ভাবনা এবং কেন্দ্রীয় ব্যাংকগুলির ধারাবাহিক ক্রয়ের কারণে সোনার দাম বেড়েছিল। স্বতন্ত্র ধাতু বিশ্লেষক তাই ওয়াংয়ের মতে, “গতকাল পর্যন্তও বিনিয়োগকারীরা ব্যাপকহারে সোনা কিনেছিলেন, কিন্তু গত সপ্তাহে দামের অতিরিক্ত ওঠানামা এখন সতর্কতা সংকেত দিচ্ছে। ফলে স্বল্পমেয়াদি মুনাফা তোলার প্রবণতা দেখা যাচ্ছে।”

তবে শুধু সোনা নয় পাশাপাশি, আন্তর্জাতিক বাজারে আরও অনেক মূল্যবান ধাতুর দামে পতন দেখা গিয়েছে মঙ্গলবার। রুপোর দাম (Silver Price) ৭.৬ শতাংশ কমে প্রতি আউন্সে দাঁড়িয়েছে ৪৮.৪৯ ডলার। এছাড়াও প্লাটিনামের (Platinum Price) দাম ৫.৯ শতাংশ কমে দাঁড়িয়েছে ১,৫৪১.৮৫ ডলার প্রতি আউন্সে। প্যালাডিয়ামের দাম ৫.৩ শতাংশ নেমে ১,৪১৭.২৫ ডলারে পৌঁছেছে।

দেখুন আরও খবর:

The post আচমকা গয়নার বাজারে ধস! সোনার দামে রেকর্ড পতন! কী কারণ? first appeared on KolkataTV.

The post আচমকা গয়নার বাজারে ধস! সোনার দামে রেকর্ড পতন! কী কারণ? appeared first on KolkataTV.